CELEX: 52018JC0026
Language: hr
Date: 2018-11-13
Title: Zajednički prijedlog ODLUKE VIJEĆA o stajalištu koje treba zauzeti u ime Europske unije u okviru Zajedničkog odbora osnovanog na temelju Euro-mediteranskog privremenog sporazuma o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave (PA) na Zapadnoj obali i u pojasu Gaze, s druge strane, u pogledu donošenja odluke o produljenju Akcijskog plana EU-a i Palestinske samouprave

EUROPSKA KOMISIJA
            Bruxelles, 13.11.2018.
            JOIN(2018) 26 final
            2018/0382(NLE)
            Zajednički prijedlog
            ODLUKE VIJEĆA
            o stajalištu koje treba zauzeti u ime Europske unije u okviru Zajedničkog odbora osnovanog na temelju Euro-mediteranskog privremenog sporazuma o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave (PA) na Zapadnoj obali i u pojasu Gaze, s druge strane, u pogledu donošenja odluke o produljenju Akcijskog plana EU-a i Palestinske samouprave
            
               
         
         
            
               OBRAZLOŽENJE
            
            
               1.Predmet prijedloga
            
            
               Ovaj prijedlog odnosi se na odluku o utvrđivanju stajališta Unije u okviru Zajedničkog odbora osnovanog na temelju Euro-mediteranskog privremenog sporazuma o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave (PA) na Zapadnoj obali i u pojasu Gaze, s druge strane („Privremeni sporazum o pridruživanju”), u pogledu donošenja odluke o produljenju Akcijskog plana EU-a i Palestinske samouprave.
            
            
               2.Kontekst prijedloga
            
            
               2.1.Privremeni sporazum o pridruživanju
            
            
               Privremeni sporazum o pridruživanju u području trgovine i suradnje potpisan 24. veljače 1997., stupio je na snagu 1. srpnja 1997. Privremeni sporazum o pridruživanju pravna je osnova bilateralnih odnosa između EU-a i Palestinske samouprave. Sporazumom su omogućeni bescarinski pristup palestinskih industrijskih dobara tržištu EU-a i ukidanje tarifa na izvoz iz EU-a u Palestinu tijekom razdoblja od pet godina. Ciljevi Sporazuma su: 
            
            
               –pružiti prikladan okvir za sveobuhvatni dijalog, omogućavajući razvoj stabilnih odnosa između stranaka,
            
            
               –utvrditi uvjete za postupnu liberalizaciju trgovine,
            
            
               –poticati razvoj uravnoteženih gospodarskih i socijalnih odnosa između stranaka putem dijaloga i suradnje,
            
            
               –doprinijeti društvenom i gospodarskom razvoju Zapadne obale i pojasa Gaze,
            
            
               –poticati regionalnu suradnju s ciljem jačanja miroljubivog suživota te gospodarske i političke stabilnosti,
            
            
               –promicati suradnju u drugim područjima od uzajamnog interesa.
            
            
               2.2.Zajednički odbor
            
            
               Privremenim sporazumom o pridruživanju osniva se Zajednički odbor koji je ovlašten donositi odluke u slučajevima predviđenima Sporazumom kao i u drugim slučajevima nužnima za postizanje utvrđenih ciljeva. Odluke su obvezujuće za stranke. Zajednički odbor može također davati preporuke za postizanje zajedničkih ciljeva i neometano funkcioniranje Sporazuma. Dužnost predsjednika Zajedničkog odbora naizmjence će obnašati EU i Palestinska samouprava, u skladu s uvjetima utvrđenima u poslovniku. Zajednički odbor sastaje se najmanje jednom godišnje i kada to okolnosti zahtijevaju, na inicijativu njegova predsjednika.
            
            
            
               2.3.Predviđeni akt Zajedničkog odbora
            
            
               Zajednički odbor donosi preporuku o produljenju Akcijskog plana EU-a i Palestinske samouprave („predviđeni akt”). Preporuka se donosi pisanim postupkom u skladu s člankom 10. Poslovnika Zajedničkog odbora.
            
            
               Svrha je predviđenog akta produljiti valjanost Akcijskog plana EU-a i Palestinske samouprave za tri godine kako bi se osigurao nastavak suradnje dviju stranki. Ukoliko se ukaže potreba za daljnjim produljenjem, Komisija i Visoki predstavnik trebali bi biti ovlašteni produljiti Akcijski plan za još tri godine, bez potrebe za novom odlukom Vijeća o stajalištu koje Europska unija treba zauzeti u Zajedničkom odboru.
            
            
               3.Stajalište koje treba zauzeti u ime Unije
            
         
         
            
               Stajalište koje Europska unija treba zauzeti u Zajedničkom odboru uspostavljenom privremenim sporazumom o pridruživanju u pogledu donošenja preporuke o trogodišnjem produljenju Akcijskog plana EU-a i Palestinske samouprave temelji se na tekstu odluke priložene ovoj Odluci. 
            
            
               Obje su stranke u više navrata potvrdile bogatstvo i postojanost odnosa između Europske unije i Palestinske samouprave, kao i svoju potpunu predanost kontinuiranom razvoju tih odnosa u svim područjima od zajedničkog interesa. 
            
            
               Stoga je produljenje Akcijskog plana EU-a i Palestinske samouprave u interesu stranaka.
            
            
            
               3.1.Postupovna pravna osnova 
            
            
               3.1.1.Načela
            
            
               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.
            
            
               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali „mogu presudno utjecati na sadržaj propisa koje donese zakonodavac Unije”
                  1
               .
            
            
               3.1.2.Primjena u predmetnom slučaju
            
            
               Zajednički odbor tijelo je osnovano na temelju sporazuma, konkretno Privremenog sporazuma o pridruživanju.
            
            
               Akt koji Zajednički odbor treba donijeti akt je koji proizvodi pravne učinke. Predviđeni akt proizvodi pravne učinke jer će se njime važeći Akcijski plan EU-a i Palestinske samouprave produljiti za tri godine. 
            
            
               Stoga je postupovna pravna osnova predložene odluke članak 218. stavak 9. UFEU-a.
            
            
               3.2.Materijalna pravna osnova
            
            
               3.2.1.Načela
            
            
               Materijalna pravna osnova odluke na temelju članka 218. stavka 9. UFEU-a ovisi prije svega o cilju i sadržaju predviđenog akta o kojemu se zauzima stajalište u ime Unije. Ako predviđeni akt ima dva cilja ili dva elementa te ako se može utvrditi da je jedan od tih dvaju ciljeva ili elemenata glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi i to onoj koju zahtijeva glavni ili prevladavajući cilj ili element.
            
            
               3.2.2.Primjena u predmetnom slučaju
            
            
               Glavni cilj i sadržaj predviđenog akta odnose se na suradnju s trećom zemljom u okviru sporazuma o pridruživanju i europske politike susjedstva.
            
            
               Stoga je materijalna pravna osnova predložene Odluke članak 217. UFEU-a.
            
            
            
               3.3.Zaključak
            
         
         
            
               Pravna osnova predložene odluke trebao bi biti članak 217. u vezi s člankom 218. stavkom 9. UFEU-a.
            
            
               4.Objava predviđenog akta
            
            
               S obzirom na to da će se aktom Zajedničkog odbora promijeniti trajanje Akcijskog plana EU-a i Palestinske samouprave, primjereno je objaviti ga u Službenom listu Europske unije nakon njegova donošenja u skladu s poslovnikom koji donosi Zajednički odbor Sporazuma između EU-a i Palestinske samouprave.
            
            
               2018/0382 (NLE)
            
            
               Zajednički prijedlog
            
            
               ODLUKE VIJEĆA
            
            
               o stajalištu koje treba zauzeti u ime Europske unije u okviru Zajedničkog odbora osnovanog na temelju Euro-mediteranskog privremenog sporazuma o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave (PA) na Zapadnoj obali i u pojasu Gaze, s druge strane, u pogledu donošenja odluke o produljenju Akcijskog plana EU-a i Palestinske samouprave
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,
            
            
               uzimajući u obzir preporuku Europske komisije i Visokog predstavnika Unije za vanjske poslove i sigurnosnu politiku („Visoki predstavnik”),
            
            
               budući da:
            
            
               (1)Euro-mediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, („privremeni sporazum o pridruživanju”) potpisan 24. veljače 1997., stupio je na snagu 1. srpnja 1997.
            
            
               (2)Stranke se slažu da važeći akcijski plan i dalje odražava povlašteno partnerstvo EU-a i Palestinske samouprave i da podupire provedbu Privremenog sporazuma o pridruživanju.
            
            
               (3)U skladu s člankom 63. Privremenog sporazuma o pridruživanju, Zajednički odbor može donositi odluke i davati odgovarajuće preporuke.
            
            
               (4)Zajednički odbor pisanim postupkom donosi preporuke o trogodišnjem produljenju Akcijskog plana EU-a i Palestinske samouprave.
            
            
               (5)S obzirom na to da će preporuka imati pravne učinke, primjereno je utvrditi stajalište koje treba zauzeti u ime Unije u Privremenom sporazumu o pridruživanju.
            
            
               (6)Komisija i Visoki predstavnik trebali bi biti ovlašteni za produljenje akcijskog plana za još tri godine ako to bude potrebno.
            
            
               (7)Produljenje akcijskog plana za tri godine omogućit će strankama nastavak suradnje u narednim godinama. 
            
            
               DONIJELO JE OVU ODLUKU:
            
            
               Članak 1.
            
         
         
            
               Stajalište Unije u okviru Zajedničkog odbora osnovanog na temelju Euro-mediteranskog privremenog sporazuma o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave (PA) na Zapadnoj obali i u pojasu Gaze, s druge strane, u pogledu produljenja Akcijskog plana EU-a i Palestinske samouprave, temelji se na nacrtu preporuke Zajedničkog odbora priloženom ovoj Odluci.
            
            
            
               Članak 2.
            
            
               Komisija i Visoki predstavnik ovime su ovlašteni produljiti akcijski plan za još tri godine ako to bude potrebno.
            
            
            
               Članak 3.
            
            
               Ova je Odluka upućena Komisiji i Visokom predstavniku.
            
            
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  
                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, točke 61. do 64. 
               
            
      
    ---documentbreak--- 
      
         
               EUROPSKA KOMISIJA
            Bruxelles, 13.11.2018.
            JOIN(2018) 26 final
            Zajedničkom prijedlogu
            PRILOG
            
            ODLUKE VIJEĆA 
            o stajalištu koje treba zauzeti u ime Europske unije u okviru Zajedničkog odbora osnovanog na temelju Euro-mediteranskog privremenog sporazuma o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave (PA) na Zapadnoj obali i u pojasu Gaze, s druge strane, u pogledu donošenja odluke o produljenju Akcijskog plana EU-a i Palestinske samouprave
            
               
         
         
            
               PRILOG
               
                  Preporuka br. xxx Zajedničkog odbora EU-a i Palestinske samouprave kojom se odobrava produljenje Akcijskog plana EU-a i Palestinske samouprave [XXX 2018.]
            
            
            
            
            
               ZAJEDNIČKI ODBOR, 
            
            
               uzimajući u obzir Euro-mediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, („Privremeni sporazum o pridruživanju“), 
            
            
            
               budući da:
            
            
            
               (1)Euro-mediteranski privremeni sporazum o pridruživanju u području trgovine i suradnje između Europske zajednice, s jedne strane, i Palestinske oslobodilačke organizacije (PLO) za dobrobit Palestinske samouprave na Zapadnoj obali i u pojasu Gaze, s druge strane, („Privremeni sporazum o pridruživanju“), potpisan 24. veljače 1997., stupio je na snagu 1. srpnja 1997.
            
            
               (2)U skladu s člankom 63. Privremenog sporazuma o pridruživanju Zajednički odbor može donositi odluke i davati odgovarajuće preporuke.
            
            
               (3)Člankom 10. Poslovnika Zajedničkog odbora predviđa se mogućnost donošenja odluka pisanim postupkom između sjednica ako se obje stranke tako dogovore.
            
            
               (4)Produljenjem Akcijskog plana EU-a i Palestinske samouprave za razdoblje od tri godine strankama se omogućuje nastavak suradnje u narednim godinama,
            
            
            
               PREPORUČUJE:
            
            
               Članak 1.
            
            
               Zajednički odbor pisanim postupkom preporučuje trogodišnje produljenje Akcijskog plana EU-a i Palestinske samouprave od dana donošenja produljenja.
            
            
            
               Sastavljeno u XX [xxxxx 2018.]
            
         
         
            
            
               Za Zajednički odbor EU-a i Palestinske samouprave
            
            
               Predsjednik
            
            
               ***